EELNÕU

NARVA  LINNAVALITSUS

KORRALDUS

Narvas

Sotsiaalteenuste arendamiseks määratud vahendite

kasutamine puuetega isikutele invatransporditeenuse 

arendamisele

1. ASJAOLUD JA MENETLUSE KÄIK

Narva linnas ei ole invatransporditeenuseid puuetega isikutele. Sellist teenust võib osutada MTÜ „Narva Avatud Noortekeskus RLK”  nendele klientidele, kelle elukoht rahvastikuregistri andmetel on Narva ja kes on sügava või raske liikumis-, nägemis- ja / või liitpuudega isikud, kes ei saa iseseisvalt (kõrvalabita) kasutada ühistransporti.

Teenuse eesmärgiks on parandada puuetega isikute elukvaliteeti ja avardada nende võimalusi ühiskonnas toimetulekuks läbi juurdepääsu võimaldamise üldistele avalikele teenustele.

Teenuse tulemusena leevendatakse toimetulekuraskusi, võimaldatakse aktiivne osavõtt ühiskondlikust elust, parandatakse/säilitatakse isikute toimetulekuvõimet, tõstetakse teadlikkust sotsiaalsete probleemide lahendamisel, välditakse tõrjutust, vähendades sellega sotsiaaltoetuste vajadust.

Selle teenuse korraldamiseks on vaja  muretseda spetsialiseeritud abivahendid puudega inimestele nende kohaletoimetamiseks sihtkohta: teleskoopkaldteed, trepironija, samuti reguleeritavad ratastoolid, spetsiaalsed kanderaamid ning aasadega vööd patsiendi tõstmiseks, kuna paljud majad ei ole haigetele selliste abiseadmetega varustatud. 

Vastavalt Vabariigi Valitsuse 22. veebruari 2007.a. määruse nr 51 „«2007.aasta riigieelarve seaduses» kohaliku omavalitsuse üksustele jooksvateks kuludeks tasandusfondi määratud eraldiste jaotamise ulatus, tingimused, kord ja jaotus” §-le 4 võib omavalitsusüksus kasutada kuni 60% eraldatud vahendites sotsiaaltoetuste maksmiseks või sotsiaalteenuste arendamise kuludeks.

Sotsiaalteenuste arendamise kuludeks loetakse kulusid, mis on suunatud edaspidiste toimetulekutoetuse summade vähendamisele või abivajavate isikute iseseisva toimetulemise pikemaajalisemaks parandamiseks ja sotsiaalteenuste käivitamiseks. Sotsiaalteenuste arendamise vahenditest tehtavad investeeringukulud ei tohi ületada 100 000 krooni iga loodava sotsiaalteenuse kohta.

Puuetega inimestele invatransporditeenus on puudega isikut toetav teenus, seega võib selle teenuse arendamise kulusid lugeda sotsiaalteenuste arendamise kuludeks.

 2. ÕIGUSLIKUD JÄRELDUSED

Vastavalt Narva Linnavolikogu 25.10.2007 otsusele nr 397 „2007.aasta tasandusfondis sotsiaalteenuste arendamiseks määratud vahendite kasutamise delegeerimine Narva Linnavalitsusele“ on Narva Linnavalitsusel õigus antud korraldust vastu võtta.

3. OTSUS

Lubada Narva linna Sotsiaalabiametil kasutada sotsiaaltoetuste ning -teenuste osutamiseks ja arendamiseks riigieelarvest määratud vahendeid  puuetega isikutele invatransporditeenusele  kuni 100 000 krooni.

4. RAKENDUSSÄTTED

4.1 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

4.2 Korraldus  jõustub seadusega sätestatud korras.

